
M E S T S K É    K U L T Ú R N E    S T R E D I S K O     H N Ú Š Ť A  
Vás  pozýva  na súťaž vo varení s názvom
„Hnúšťanský kotlík 2026“, 
ktorá sa bude konať dňa 12. septembra 2026 od 9:00 hod. pri MsKS v Hnúšti

Budú sa variť tradičné/netradičné kotlíkové špeciality podľa vlastných osvedčených receptov

Organizátori: Mestské kultúrne stredisko Hnúšťa 

Termín konania: 12. septembra 2026 od 9:00 hod. 

Miesto konania: priestor za budovou kultúrneho domu v Hnúšti

Prihlášky do súťaže je potrebné zaslať/doručiť osobne do 4.9.2026 na adresu Mestské kultúrne stredisko, ul.Rumunskej armády 195, 981 01 Hnúšťa, alebo na e-mail: msks@hnusta.sk
 
Bližšie informácie na tel. č.: 047/542 2384, 0901706641, e-mail: msks@hnusta.sk

Podujatie sa uskutoční len v prípade vyhovujúceho nedaždivého počasia.
 

PODMIENKY A PRAVIDLÁ SÚŤAŽE :
· varenie akejkoľvek kotlíkovej špeciality podľa vlastného uváženia
· súťaže sa môže zúčastniť osoba staršia ako 18 rokov v najviac v päťčlennom kolektíve/súťažnom tíme/družstve, ktoré tvoria zástupcovia mesta, obce, občianskeho združenia, organizácie, súdržnej rodinky, alebo jednoducho len skupiny dobrých priateľov, ktorí majú radi zábavu
· účasť je podmienená zaslaním písomnej prihlášky
· počet súťažných družstiev je limitovaný
· družstvá budú súťažiť pod vopred prideleným registračným číslom organizátorom súťaže
· pripraviť bude potrebné 3 porcie jedla pre porotu na degustáciu a odborné hodnotenie
· pripravené jedlo bude hodnotiť odborná porota ale aj „ochutnávači“ z radov občanov, ktorých organizátor predstaví pri zahájení súťaže
· registrované družstvo je plne zodpovedné za kvalitu a hygienickú nezávadnosť použitých surovín, ingrediencií a uvareného jedla
· všetky ingrediencie použité na prípravu súťažného jedla musia byť v surovom stave (bez predošlej tepelnej predprípravy, predvarenia a pod.), výnimkou je  „pác“ (naloženie mäsa v „zóske“)
· varí sa nad otvoreným ohňom /len drevo/, najlepšie vš ak v parákoch, ktoré si tímy sami zabezpečia. Plynové horáky nie sú povolené a propán-butánové fľaše  sú prísne zakázané.
· po ukončení varenia a vyhlásení výsledkov si každé družstvo uvedie pracovné miesto do pôvodného stavu
· organizátor si splní oznamovaciu povinnosť o konaní podujatia nahlásením na Regionálny úrad verejného zdravotníctva
· organizátor zabezpečí na každom stanovišti tabuľku - označenie, na ktorej bude uvedený názov a sídlo súťažného družstva
· množstvo pripraveného jedla jednotlivými družstvami organizátor neobmedzuje a za účelom pozitívnej prezentácie tradičných jedál je vítaná degustácia, ako výsledok kuchárskeho umenia jednotlivých družstiev, aj pre verejnosť a návštevníkov podujatia
· počas súťaže a v priestoroch určených na priebeh súťaže sa nepovoľuje politická reklama a politická propagácia (§2 Zákona č. 181/2014 Z.z. o volebnej kampani, v zmysle zákona 264/2022)
· družstvá si môžu predávať porcie z vlastného kotlíka za jednotnú sumu 4€.

· priestor na varenie
· drevo na kúrenie pod kotlom (v prípade potreby), stôl s obrusom, lavice na sedenie, balík papierových obrúskov, rolku hygienického kuchynského papiera, jednorazové misky a príbor /max. 25ks/, prístup k vode, k elektrike (potrebné vopred nahlásiť).
· na "prepláchnutie“ hrdla pre súťažiacich pivo a nealkoholické nápoje

SÚŤAŽNÉ DRUŽSTVO ZABEZPEČÍ:
· suroviny a ingrediencie potrebné na varenie jedla podľa vlastného uváženia
· kotol/kotlík s trojnožkou alebo parák, naberačky, varechy, nože, lyžičky, dienka, lopatky a pod. 
· čistiace prostriedky
· zástery, pokrývky hlavy, vítané je aj originálne oblečenie

HODNOTIACE KRITÉRIÁ:
· originalita jedla 
· servírovanie
· chuť a vzhľad pripraveného jedla
· prezentácia družstva počas varenia
· ocenené budú prvé tri súťažné družstvá, víťazom bude družstvo s najvyšším bodovým ohodnotením

ČASOVÝ   HARMONOGRAM   SÚŤAŽE:
· 08:30 hod. -  prezentácia súťažných družstiev za budovou MsKS v Hnúšti, rozmiestnenie tímov do priestoru, inštruktáž poroty
· 09:00 hod. - zahájenie súťaže - spoločný začiatok varenia
· 12:30 hod. - ukončenie varenia, príprava jedla pre odbornú degustáciu a hodnotenie porotou, začiatok ochutnávky uvarených jedál                                                     
· 13:00 hod. -  vyhlásenie výsledkov

Informovanie o spracúvaní osobných údajov je dostupné na https://mesto.hnusta.sk/zverejnovanie/ochrana-osobnych-udajov/ 
[image: ]




image4.jpeg




image1.png
k-




image2.jpg




image3.jpeg




